Jäjooo… howdiii hou Soldaten und Rekruten ^^  Mini Wuche isch sogar no es bitzeli chürzer xi als  die vom Rekr Müggler (Hoi ;-))  Normal igruckt (uf de Zugfahrt no üsen alte Kumpel Björn - seines Zeichens genervter EDV-Typ an der Kanti - troffe ;-)) am Sunntig-Obig: 2345 - ABV alli im Bett! Nochher seit de Feldi-Aawärter ufem Gang: "Soldat Mathis, Soldat Graber und Rekrut Furrer nochem ABV nomel usecho zur Verfüegig vode Fourrier Hurni." Jäää guet, denn halt nomol use mitem Gedanke, was isch au jetzt wieder los? Aber me hend denn nur no es paar mol müese nochträglich unterschriiibe ufem Wachtrapport  womer ide Wuche vorher verhängt hend…  Die Wuche resp. die drüü Täg simmer praktisch immer im Üebigsdorf xi. Das heisst me hend au bis uf eimol immer döte us de Gamelle gesse… obwohl s Esse isch eigentli immer geil xi bis uf eimol. Im Üebigsdorf hemmer vor allem de Wassertransport aglueget: Ufbau vom 50 Kubik-Becki unter Ziitdruck, de Isatz vo de Löschwasserpumpi… Die bringt bis zu 4000 Liter pro minute *geil* Das ganze hemmer denn au mol i Rekordziit ufgschtellt und hend defür nochher langi Pause gha.  Döt hemmer denn au mol chli de Wasserwerfer agschlosse und chli umegrschprüzt… Hydroschilder hemmer au mol usprobiert… D Rettigstruppe hend schono guets Material eigentlich. Eifach meischtens sauschwer   und de Platz uf de Laschtwäge obe isch au verdammt eng berechnet… wenn do dini Schlüüch nöd würkli schön zämä grollt hesch bringsches teilwiis nöd is vorxehne fach… Denn hemmers Schluchverlegä so  ernschtfallmässig güebt… De Laschtwage fahrt und mir sind hine bide rolle mitem schluch (150mm) und nämöd de vorzue abe und legäden an schtrosserand… Und de Laschtwage fahrt mit 15 - 20 km/h… dat heisst, die wo hine am verlege sind müned vollgas geh und seckle… Und bi Chrüzige: Halt! Siitelade abe, Element vom Chare riise, Schluchbrugg ufbau im Eiltmepo und wieder wiiter verlege! Das ganze wird denn au wieder im selbe Tempo ufgrollt… aber wenn jede weiss waser ztue hett klappt das guet. Dezue isch no zsäge xi  dassmir a säbäm morge im bg 1 gschaffet hend und d sunne het gschunne… also gschwitzt hani sicher   Aber isch mol luschtig xi. Und d Schwümmpumpi hemmer de au no aglueged… Und immer dradenke: "Bei Arbeiten am und au dem Wasser mit einer Tiefe von durchgehend 40cm ist stets die Rettungsweste 90 zu tragen." Das heisst also au bim Bode butze Weste alege wegem Wasser im Putzchübel. Aha. Oder au nöd. - Mir hend  ferner güebt wieme de Vercher bi Schluchbrugene mues regle: mir hend die orange Fruchtzwergli-Gwändli agleit und sind uf die Schluuchbrugene ufegschtande und d Wachtmeischtere sind mit de Puchs duregfahre und hend verschiedeni Szenarie gschpielt… Vollgas geh und es paar Centimeter vor mini Bei bremse, extra dumm schtelle und so sache… das isch immer wieder witzig so zügs   "Und wenn eine z ufdringlich  isch und nöd haltet denn hend sies recht dem eis mit de flache hand ufd Motorehuube z chkopfe" das hemmer denn au bim üebe gmacht - jetzt hett üsen Puch zwor e büüle aber de Kommentar vom Wachtmeischter: "Mir doch scheissegal öb das e büüle het." Ebe geil   Sport het d Kompanie zwo ebefalls gha die Wuche… aber d Aawärter hend d Sani-prüefig müese nohole wos wege so abkklärige verpasst hend.. de hemmer  schnell es halbschtündli bodycheck und siitelagerig und so pläusch gmacht und denn fertig… denn hemmer no schön pause gha well de schport länger duuret und i no ziit gha zum organisiere fürs fernseh und schwede   En wiitere Morge hemmer üs aglueget wases für Element git bi igschtürzte Baute und hend glueget wiemer Verschütetti under de Trümmer ortet "Hallo - do isch d Rettig!!"   Denn am Dunnschtig 0700 scho wieder "tschau merci!" abtrete… bi üs ufem Platz findet d Schwiizer Armee meischterschafte schtatt drum hemmer frei… subba sach